Številka: 3521-13/2019
Datum:   11. 12. 2019

Na podlagi 52., 62., 63. in 64. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18) in 19. ter 20. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18), objavlja

Namero o sklenitvi neposredne pogodbe 
za oddajo gostinskega lokala na gradu Komenda v najem

1. Naziv in sedež lastnika in upravljalca gostinskega lokala:: 
Občina Polzela, Malteška cesta 28, 3313 Polzela.

2. Predmet oddaje v najem in opis predmeta, ki se oddaja v najem: 
Nepremičnina, ki se oddaja v najem v naravi predstavlja gostinski lokal v gradu Komenda na Polzeli, in sicer obsega uporabo 214,30 m2 prostorov, kot sledi:
−	točilnica s kuhinjo v izmeri 44 m2 (K03)
−	gostinska soba v izmeri 40,50 m2 (K02)
−	pokrit atrij v izmeri 56 m2 (K17)
−	priročno skladišče, garderoba v izmeri 12,50 m2 (K 05)
−	sanitarije za zaposlene v izmeri 3,30 m2 (K 11)
−	vinska klet v izmeri 58 m2 (K 01)
−	zunanji vrt
ter souporabo prostorov:
−	sanitarije – ženski v izmeri 6,60 m2 (K 08)
−	sanitarije – moški v izmeri 5,50 m2 (K 09)
−	sanitarije – invalidi v izmeri 4,50 m2 (k 10)
−	predprostor v izmeri 20,50 m2(K 04) , 20 m2 (K 06), 
−	hodnik v izmeri 12,50 m2 (K 07)

Gostinski lokal, ki se daje v najem, se nahaja v kleti gradu Komenda na Polzeli, Grajski trg 1, 3313 Polzela. Grad Komenda stoji na  parc. št. 940/1 (ID 3812428) k. o. 992 Polzela.

Lokal je usposobljen za obratovanje in je opremljen z vso potrebno opremo, ki je last Občine Polzela:
-	gostinska oprema – točilni pult z ledomatom, delovni pult z umivalnikom, koritom, hlajenimi pedali, podpultnim pomivalnim strojem za kozarce…, omarice za shranjevanje,
-	hladilnica v skladiščnem prsotru,
-	kuhinjska oprema – servirni, shrambni in kuhinjski sklop s kuhališčem, pečico, napo, hladilnikom, pomivalnim strojem, vgrajeno pečjo, elementi za shranjevanje posode, mize in stoli za stranke.

3. Ponudbena cena - najemnina: 
Izklicna ponudbena cena – najemnina znaša 330 EUR na mesec. 

4. Način in rok plačila najemnine: 
Najemnina se prične zaračunavati po 6 mesecih od sklenitve pogodbe. Najemnik bo najemnino plačeval najemodajalcu do 20. v mesecu za tekoči mesec na podlagi izstavljenega računa. Plačilo najemnine v roku je bistvena sestavina pravnega posla.

5. Vrsta pravnega posla: 
Najemna pogodba se sklepa za nedoločen čas z odpovednim rokom 6 mesecev.

6. Izbrani ponudnik – najemnik bo moral:
−	vzdrževati najeti lokal,
−	nositi vse obratovalne stroške, stroške rednega vzdrževanja, stroške zavarovanj in druge stroške, za katere se stranki dogovorita s pogodbo,
−	gostom ponuditi primerno gostinsko ponudbo,
−	ravnati v skladu z veljavno zakonodajo.

7. Vsebina ponudbe: (obrazec – priloga 1)
Pisna ponudba za najem gostinskega lokala mora vsebovati naslednje:
−	podatke o ponudniku, 
−	ponudbo o načrtovanem izvajanju dejavnosti (gostinska ponudba, obratovalni čas).
−	pisno izjavo ponudnika, da z oddajo ponudbe v celoti sprejema pogoje na spletni strani Občine Polzela objavljene namere št. 3521-13/2019-1  za oddajo gostinskega lokala na gradu Komenda v najem
−	pisno izjavo ponudnika, da ni v postopku prisilne poravnave, stečajnem postopku ali likvidacijskem postopku, da ni prenehal poslovati na podlagi sodne in druge prisilne odločbe ter da ima poravnane poslovne obveznosti 
in naslednje  priloge:
−	originalno potrdilo o plačanih davkih in prispevkih staro največ 30 dni od roka za oddajo ponudb,
−	dokazilo o registraciji za opravljanje gostinske dejavnosti (fizične osebe – potrdilo o vpisu v poslovni register; pravne osebe – izpis iz sodnega registra),
−	potrdilo, da ponudnik v zadnjih 6 mesecih ni imel blokiranega transakcijskega računa, ki ne sme biti starejše kot 30 dni od roka za oddajo ponudb.

V primeru, da ponudnik še nima registrirane gostinske dejavnosti, namesto dokazila iz predzadnje in potrdila iz zadnje alineje predloži izjavo, da bo v primeru, če bo z njim sklenjena najemna pogodba, registriral gostinsko dejavnost v roku 30 dni od podpisa najemne pogodbe.

Ponudniki so dolžni ponudbo oddati na obrazcu – priloga 1.

8. Postopek oddaje ponudbe in izbire najugodnejšega ponudnika:
Interesenti morajo pisno ponudbo po priloženem obrazcu – priloga št. 1, oddati po pošti, kot priporočeno pošiljko, najpozneje do 31. 12. 2019, na naslov Občina Polzela, Malteška cesta 28, 3313 Polzela ali po e-pošti na naslov: obcina.polzela@polzela.si

Neposredna pogodba o najemu bo sklenjena po poteku 20 dni od objave te namere na spletni strani Občine Polzela.

V primeru, da se bo na namero prijavilo več zainteresiranih oseb, bodo z njimi opravljena pogajanja ter bo najemna pogodba sklenjena s ponudnikom, ki bo ponudil najvišjo letno najemnino. Ponujena višina najemnine iz pogajanj je zavezujoča.

Kontaktna oseba za dodatne informacije o predmetni nepremičnini je Alenka Kočevar, direktorica občinske uprave (e-naslov: alenka.kocevar@polzela.si ali tel. št. 03 703 32 00)

Občina Polzela na podlagi objave te namere ni zavezana k sklenitvi pogodbe o oddaji predmetne nepremičnine v najem z najugodnejšemu ponudniku oz. lahko začeti postopek do sklenitve pravnega posla (pogodbe) kadarkoli ustavi.

Jože Kužnik 
Župan

Objava:
-	na spletni strani Občine Polzela